61969J0012
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 10ης Δεκεμβρίου 1969 (
*1
)
Αντικείμενο της υποθέσεως:
1.
Προσφυγή της αποφάσεως διορισμού, κατόπιν της ανακοινώσεως κενής θέσεως COM/161, του Günter Arning στην κενή θέση προϊσταμένου του τμήματος F-2 «Ασφάλεια της εργασίας» στην γενική διεύθυνση κοινωνικών υποθέσεων της οποίας έλαβε γνώση ο προσφεύγων με τη δημοσίευση αρ. 2/1969 της 16ης Ιανουαρίου 1969.
2.
Προσφυγή ακυρώσεως της αποφάσεως που-κοινοποιήθηκε στον προσφεύγοντα στις 30 Ιανουαρίου 1969, γνωστοποιώντας του ότι η υποψηφιότητά του για την ανακοίνωση κενής θέσεως COM/161 απορρίφθηκε.
3.
Προσφυγή ακυρώσεως, εφόσον κριθεί αναγκαία, της σιωπηρής απορριπτικής αποφάσεως, που προκύπτει από τη σιωπή που τήρησε η διοίκηση επί διάστημα μεγαλύτερο των δύο μηνών επί της διοικητικής ενστάσεως που υπέβαλε ο προσφεύγων στις 19 Δεκεμβρίου 1968.
Διατακτικό της αποφάσεως:
ΤΟ ΔΙΚΑΣΤΗΡΙΟ
Ακυρώνει την απόφαση της Επιτροπής της 18ης Δεκεμβρίου 1968 που διόριζε τον Arning προϊστάμενο του τμήματος ασφάλειας της εργασίας.
Πρόταση του γενικού εισαγγελέα:
Πρότεινε την απόρριψη ως απαράδεκτων: των αιτημάτων του προσφεύγοντος με τα οποία ζητεί την ακύρωση της (υποτιθέμενης) απορριπτικής της υποψηφιότητάς του αποφάσεως, αυτών με τα οποία ζητεί να αναγνωριστεί ότι διαθέτει τις απαιτούμενες για την κενή θέση ικανότητες και ότι έχει δικαίωμα να διοριστεί σ' αυτή, καθώς και αυτών που ζητούν να αναγνωριστεί ότι ο υπάλληλος που κατέλαβε τη θέση πρέπει να παρέμβει στη διαδικασία.
Το αίτημα με το οποίο ο προσφεύγων ζητεί να αναγνωριστεί ότι η Επιτροπή υποχρεούται να θεσπίσει συγκεκριμένους κανόνες για την παροχή θέσεως για την οποία υπάλληλοι που διαθέτουν δικαίωμα προτεραιότητας υποβάλλουν υποψηφιότητα είναι αβάσιμο.
Αντίθετα, η προσφυγή είναι βάσιμη, στο μέτρο που αποσκοπεί στην ακύρωση της αποφάσεως που τοποθέτησε άλλον υπάλληλο στην κενή θέση.
(
*1
)	Γλώσσα διαδικασίας: η γαλλική.